Danmarks plass holdeplass

Danmarks plass holdeplass er en bybaneholdeplass på Bybanen i Bergen. Holdeplassen ligger på Danmarks plass i Årstad bydel, og åpnet 22. juni 2010 sammen med resten av holdeplassene på Bybanen.

Årstad videregående skole og Krohnsminde idrettsplass ligger like ved holdeplassen. Andre sentrale bygg i nærheten er Forum kino og Kronstad distriktspsykiatriske senter.

Plasseringen av den ene plattformen på denne holdeplassen avviker fra de andre holdeplassene langs bybanen. Den vestlige plattformen ligger mellom sporene, ikke på utsiden av sporene. Dette er gjort fordi man ikke ønsket at de ventende passasjerene skulle stå tett opp til den sterkt trafikkerte Fjøsangerveien. Denne utformingen gjør også holdeplassen sikrere for passasjerene, da de bare trenger å krysse ett spor på vei til plattformen. Avstigning for sørgående bane blir dermed på venstre side.

 Referanser 

 Eksterne lenker 



Kategori:Stasjoner på Bybanen i Bergen
Kategori:Årstad
Kategori:Jernbanestasjoner åpnet i 2010
Kategori:2010 i Norge